Document ID: /roh_data/filtered/swiss_laws_in_ROHinterleaved.jsonl.gz/32328

This text was translated from EN into Rumantsch Grischun.

The Federal Council may appoint committees from among its members for certain items of business. These committees are normally made up of three members. The committees prepare discussions and decisions for the Federal Council or conduct discussions on behalf of the collegial body with other internal or external administrative bodies or private individuals. They have no decision-making powers. They inform the Federal Council regularly about their discussions. The Federal Chancellery runs the secretariat, which in particular keeps minutes of the discussions in the committee and manages the documentation. Amended by No I of the FA of 28 Sept. 2012, in force since 1 Jan. 2014  (AS 2013 4549; BBl 2002 2095, 2010 7811).

Per tscherts affars po il Cussegl federal nominar delegaziuns ord ses mez. Quellas sa cumponan per regla da trais commembers. Las delegaziuns preparan las tractativas e las decisiuns dal Cussegl federal u fan – en num dal collegi – tractativas cun autras autoritads svizras ed exteriuras u cun persunas privatas. Ellas n’han naginas cumpetenzas da decisiun. Ellas infurmeschan regularmain il Cussegl federal davart lur tractativas. La Chanzlia federala maina il secretariat che protocollescha en spezial las tractativas en las delegaziuns e che fa la documentaziun. Versiun tenor la cifra I da la LF dals 28 da sett. 2012, en vigur dapi il 1. da schan. 2014 (AS 2013 4549; BBl 2002 2095, 2010 7811).